CELEX: 32020D1222(01)
Language: el
Date: 2020-12-22 00:00:00
Title: Αποφαση του Προεδρειου του Ευρωπαϊκου Κοινοβουλιου της 16ης Δεκεμβρίου 2020 για την τροποποίηση των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου 2020/C 444/01

22.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 444/1
               
            
         ΑΠΟΦΑΣΗ ΤΟΥ ΠΡΟΕΔΡΕΙΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
         της 16ης Δεκεμβρίου 2020 για την τροποποίηση
         των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου
         (2020/C 444/01)
         ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
         έχοντας υπόψη τη Συνθήκη για τη λειτουργία της Ευρωπαϊκής Ένωσης, και ειδικότερα το άρθρο 223 παράγραφος 2,
         έχοντας υπόψη το καθεστώς των βουλευτών του Ευρωπαϊκού Κοινοβουλίου (1),
         έχοντας υπόψη το άρθρο 25 του Κανονισμού του Ευρωπαϊκού Κοινοβουλίου,
         εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 69 παράγραφος 1 των Μέτρων Εφαρμογής του Καθεστώτος των Βουλευτών του Ευρωπαϊκού Κοινοβουλίου (2) («τα Μέτρα Εφαρμογής»), τα ποσά των επιστρεφόμενων εξόδων ταξιδίου, η ημερήσια αποζημίωση και η αποζημίωση γενικών εξόδων μπορούν να αναπροσαρμόζονται τιμαριθμικά κατ’ έτος από το Προεδρείο μέχρι μέγιστου ποσοστού ίσου προς το ετήσιο ποσοστό πληθωρισμού της Ευρωπαϊκής Ένωσης το οποίο αντιστοιχεί στον Οκτώβριο του προηγουμένου έτους και δημοσιεύεται από τη Eurostat.
                  
               
                     (2)
                  
                  
                     Το ποσοστό πληθωρισμού στην Ευρωπαϊκή Ένωση για την περίοδο από τον Οκτώβριο 2019 έως τον Οκτώβριο 2020, που ανακοινώθηκε από τη Eurostat στις 18 Νοεμβρίου 2020, ανέρχεται σε 0,3 %. Τα νέα ποσά που προκύπτουν από την αναπροσαρμογή που είναι αναγκαία για να ληφθεί υπόψη το ανωτέρω ποσοστό πληθωρισμού θα ισχύσουν από 1ης Ιανουαρίου 2021 και συνεπώς τα Μέτρα Εφαρμογής θα πρέπει να τροποποιηθούν αναλόγως.
                  
               
                     (3)
                  
                  
                     Σύμφωνα με το άρθρο 69 παράγραφος 2 των Μέτρων Εφαρμογής, το μέγιστο ποσό των εξόδων βουλευτικής επικουρίας που αναλαμβάνεται για τους προσωπικούς συνεργάτες και που προβλέπεται στο άρθρο 33 παράγραφος 4 των Μέτρων Εφαρμογής, αναπροσαρμόζεται, ενδεχομένως, τιμαριθμικά κατ’ έτος με βάση τα στοιχεία που καταρτίζονται κατ’ εφαρμογή του άρθρου 65 του Κανονισμού Υπηρεσιακής Κατάστασης των Υπαλλήλων της Ευρωπαϊκής Ένωσης, ο οποίος έχει θεσπιστεί με τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (3).
                  
               
                     (4)
                  
                  
                     Η Ευρωπαϊκή Επιτροπή όρισε, στο πλαίσιο αυτό, το ποσοστό αναπροσαρμογής για το 2020 σε 0,7 %. Επομένως, το μέγιστο μηνιαίο ποσό που αναλαμβάνεται για τα έξοδα βουλευτικής επικουρίας θα πρέπει να οριστεί σε 25 620 EUR, με ισχύ από 1ης Ιουλίου 2020.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα μέτρα εφαρμογής τροποποιούνται ως εξής:
            
                        (1)
                     
                     
                        Στο άρθρο 20 παράγραφος 1, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    για το τμήμα της διαδρομής έως τα 50 χλμ.: 23,96 EUR·»
                                 
                              
                  
                        (2)
                     
                     
                        Το άρθρο 22 τροποποιείται ως εξής:
                        
                                    α)
                                 
                                 
                                    η παράγραφος 1 αντικαθίσταται από το ακόλουθο κείμενο:
                                    
                                       «1.   Το μέγιστο ετήσιο ποσό επιστροφής των εξόδων ταξιδίου τα οποία πραγματοποιούνται στις περιπτώσεις που προβλέπει το άρθρο 10 παράγραφος 1 στοιχείο β), ορίζεται σε 4 517 EUR.»·
                                    
                                 
                              
                                    β)
                                 
                                 
                                    στην παράγραφο 3, το πρώτο εδάφιο αντικαθίσταται από το ακόλουθο κείμενο:
                                    
                                       «3.   Το μέγιστο ετήσιο ποσό επιστροφής των εξόδων ταξιδίου που όντως πραγματοποιούνται στο πλαίσιο των επίσημων ταξιδιών τα οποία πραγματοποιούν οι πρόεδροι επιτροπών ή υποεπιτροπών για να συμμετάσχουν σε διασκέψεις ή εκδηλώσεις οι οποίες αφορούν θέμα ευρωπαϊκού χαρακτήρα που συνδέεται με τις αρμοδιότητες της επιτροπής ή υποεπιτροπής τους και οι οποίες έχουν κοινοβουλευτική διάσταση, ορίζεται σε 4 517 EUR. Για τη συμμετοχή απαιτείται η προηγούμενη εξουσιοδότηση του Προέδρου του Κοινοβουλίου, ύστερα από επαλήθευση των διαθέσιμων κεφαλαίων εντός του ορίου του προαναφερθέντος μέγιστου ποσού.»·
                                    
                                 
                              
                  
                        (3)
                     
                     
                        Στο άρθρο 24, η παράγραφος 2 αντικαθίσταται από το ακόλουθο κείμενο:
                        
                           «2.   Εάν η επίσημη δραστηριότητα λαμβάνει χώρα σε κοινοτικό έδαφος, οι βουλευτές εισπράττουν πάγια αποζημίωση που ορίζεται σε 324 EUR.»·
                        
                     
                  
                        (4)
                     
                     
                        Στο άρθρο 26, η παράγραφος 2 αντικαθίσταται από το ακόλουθο κείμενο:
                        
                           «2.   Το μηνιαίο ποσό της αποζημίωσης σύμφωνα με το άρθρο 25 ορίζεται σε 4 576 EUR.»·
                        
                     
                  
                        (5)
                     
                     
                        Στο άρθρο 33, η παράγραφος 4 αντικαθίσταται από το ακόλουθο κείμενο:
                        
                           «4.   Το μέγιστο μηνιαίο ποσό των εξόδων που αναλαμβάνονται για όλους τους προσωπικούς συνεργάτες κατά το άρθρο 34 ορίζεται σε 25 620 EUR με ισχύ από 1ης Ιουλίου 2020.».
                        
                     
                  
         
            Άρθρο 2
            Η παρούσα απόφαση τίθεται σε ισχύ την επομένη της ημέρας δημοσίευσής της στην Επίσημη Εφημερίδα της Ευρωπαϊκής Ένωσης.
            Τίθεται σε εφαρμογή από την 1η Ιανουαρίου 2021, με εξαίρεση το άρθρο 1 παράγραφος 5, το οποίο εφαρμόζεται από την 1η Ιουλίου 2020.
         
         
            (1)  Απόφαση 2005/684/ΕΚ, Ευρατόμ του Ευρωπαϊκού Κοινοβουλίου της 28ης Σεπτεμβρίου 2005 για τη θέσπιση του καθεστώτος των βουλευτών του Ευρωπαϊκού Κοινοβουλίου (ΕΕ L 262 της 7.10.2005, σ. 1).
         
            (2)  Απόφαση του Προεδρείου του Ευρωπαϊκού Κοινοβουλίου, της 19ης Μαΐου 2008 και 9ης Ιουλίου 2008, σχετικά με τα Μέτρα Εφαρμογής του Καθεστώτος των Βουλευτών του Ευρωπαϊκού Κοινοβουλίου (ΕΕ C 159 της 13.7.2009, σ. 1).
         
            (3)  ΕΕ L 56, 4.3.1968, σ. 1.